**Položaj LGBT osoba u**  
**Mađarskoj**  
**Magyar Köztársaság**| 

|  |  |
| --- | --- |
| Zastava Mađarske | Zastava duginih boja |
| Zastava Mađarske | Zastava duginih boja |

 |
| **Legalizacija** | Da – od 1961. |
| **Antidiskriminacioni zakoni** | Da |
| **Uzrast seksualne saglasnosti** | Da – izjednačeno 2002. |
| **Brak** | Ne |
| **Istopolna zajednica** | Da – od 1996. – neregistrovana kohabitacija - od. 2009. registrovano partnerstvoIstopolne zajednice u Mađarskoj |
| **Usvajanje** | Ne |
| **In vitro fertilizacijaza lezbejke** | Ne |
| **Vojska** | Da |
| **Zakonska promena pola** |  |
| **Organizacije** | Vándor*Mások* |
| **Mediji** | Mások |
| **Događaji** | Budapest Pride |
| **Istaknute osobe** | Karl-Maria Kertbeny, György Faludy, Elmyr de Hory, Franz Nopcsa von Felső-Szilvás, Gábor Szetey, Jason, Jimmy i Joey Visconti |
|  LGBT portal |

**Položaj LGBT osoba u Mađarskoj** je povoljniji nego u drugim državama ovog dela Evrope. Mađarska zabranjuje diskriminaciju na osnovu seksualne orijentacije i priznaje registrovana partnerstva.

Dekriminalizacija
-----------------

Prvi krivični zakon Mađarske iz 1878. godine kažnjavao je seksualne odnose između muškaraca kaznom do jedne godine zatvora. Istopolni odnosi između osoba starijih od 20 godina dekriminalizovani su 1961. godine, a 1978. ova starosna granica seksualne saglasnosti spuštena je na 18. Puno izjednačenje između homoseksualnih i heteroseksualnih odnosa sprovedeno je promenom ustava 2002. godine i granica seksualne saglasnosti iznosi 14 godina. Gejevi i lezbejke mogu da služe vojsku otvoreno.

Zabrana diskriminacije
----------------------

Godine 2000. Ustavni sud je doneo odluku da ustavna zabrana diskriminacije "na osnovu drugog svojstva" pokriva i seksualnu orijentaciju. Zakon o zabrani diskriminacije u oblasti javnog zdravstva donet je 1997. godine. Zakon o jednakom tretmanu i promociji jednakih mogućnosti donet 2003. godine zabranjuje diskriminaciju na osnovu seksualne orijentacije u oblasti zaposlenja, obrazovanja, zdravlja i prometa roba i usluga.

Istopolne zajednice
-------------------

*Glavni članak: Istopolne zajednice u Mađarskoj*
Neregistrovana kohabitacija je bila priznata od 1996. godine. Ovaj zakon se odnosio na sve parove koji žive zajedno u ekonomskoj ili emocionalno-seksualnoj vezi (de facto brak), uključujući i istopolne parove. Nije bila potrebna zvanična registracija ovih parova. Zakon je davao neke povlastice i prava parovima koji žive zajedno, ali se ova prava i povlastice nisu automatski primenjivale, već su parovi morali da se prijavljuju lokalnim upravama u svakom pojedinačnom slučaju. Nasleđivanje je moguće jedino preko testamenta, a udovačka penzija je omogućena samo za parove koji žive preko 10 godina zajedno.
Godine 2007. 17. decembra, parlament je usvojio zakon o registrovanim partnerstvima koji je predložila MSZP-SZDSZ vladajuća koalicija. Zakon je stupio na snagu 1. jula, 2009. godine. Zakon daje ista prava koja su data brakom osim u pitanjima usvajanja dece, pristupa IVF-u ili surogatu, kao i uzimanja prezimena.

### Usvajanje dece

U Mađarskoj je moguće usvajanje dece od strane pojedinaca, ali istopolni parovi ne mogu zajedno da usvoje, niti jedan od partnera može da usvoji dete drugog partnera.

LGBT zajednica i društvo
------------------------

Prema istraživanju Eurobarometra iz 2006. godine svega 18% Mađara i Mađarica smatra istopolne brakove prihvatljivim, dok 13% smatra da istopolnim parovima treba omogućiti usvajanje dece.

Mađarska je bila zemlja domaćin izbora za Mr Gay Europe, 2007. godine i izabrana je da bude domaćin sportskog takmičenja Eurogames, 2012.
Budapest Pride, parada ponosa LGBT osoba, bila je prva takva manifestacija u zemljama bivšeg komunističkog bloka. Iako ne privlači veliki broj ljudi kao što je to slučaj sa nekim drugim paradama ponosa u Evropi, ona ima relativno stalan broj učesnika i učenica.

Vidi dalje
----------


|  |  |
| --- | --- |
|  | ***Portal LGBT***  |

* Ljudska prava u Mađarskoj
* Istopolne zajednice u Mađarskoj